3. การประกอบธุรกิจของบริษัทฯ และบริษัทย่อย

บริษัทฯ ประกอบธุรกิจในรูปของบริษัทโฮลดิ้ง โดยมีรายได้หลักจากเงินปันผลของบริษัท
ผลิตไฟฟ้าราชบุรี จำกัด ซึ่งเป็นบริษัทย่อยหลัก
และเป็นบริษัทแกนในการดำเนินธุรกิจผลิตไฟฟ้าและรับโอนทรัพย์สินของโครงการโรงไฟฟ้าราชบุรีทั้งหมด
(ยกเว้นลานไกไฟฟ้า) จาก กฟผ. ภายใต้สัญญาจะซื้อจะขายทรัพย์สิน (Asset Purchase
Agreement) ซึ่งจัดทำขึ้นระหว่าง กฟผ. กับบริษัท ผลิตไฟฟ้าราชบุรี จำกัด

บริษัท ผลิตไฟฟ้าราชบุรี จำกัด มีชื่อภาษาอังกฤษว่า Ratchaburi Electricity Generating
Company Limited จัดตั้งเมื่อวันที่ 20 มีนาคม 2543 ด้วยทุนจดทะเบียนเริ่มต้นที่เรียกชำระแล้ว
10 ล้านบาท เป็นหุ้นสามัญจำนวน 1 ล้านหุ้น มูลค่าหุ้นที่ตราไว้หุ้นละ 10 บาท โดยบริษัทฯ
ถือหุ้นร้อยละ 99.99 ต่อมาในเดือนมิถุนายน และสิงหาคม 2543 ได้เพิ่มทุนจดทะเบียนเป็น 100
ล้านบาท และ 16,000 ล้านบาท ตามลำดับ โดยบริษัทฯ ถือหุ้นร้อยละ 99.99
เพื่อรับซื้อโครงการโรงไฟฟ้าราชบุรีจาก กฟผ. ในวันที่ 31 ตุลาคม 2543
ได้รับโอนโรงไฟฟ้าพลังความร้อน จำนวน 2 เครื่อง กำลังผลิตเครื่องละ 735 เมกะวัตต์
รวมกำลังผลิต 1,470 เมกะวัตต์ ทรัพย์สินที่ใช้ร่วมกัน ที่ดิน และทรัพย์สินอื่นๆ และในเดือนตุลาคม
2545 บริษัทได้เพิ่มทุนจดทะเบียนอีก 2,275 ล้านบาท รวมเป็นทุนจดทะเบียนปัจจุบันจำนวน
18,275 ล้านบาท และบริษัทฯ ได้รับโอนโรงไฟฟ้าพลังความร้อนร่วมจำนวน 3 ชุด กำลังผลิตชุดละ
725 เมกะวัตต์ รวมกำลังผลิต 2,175 เมกะวัตต์ ซึ่งได้รับโอนในวันที่ 18 เมษายน 2545
สำหรับชุดที่ 1 และ 2 และได้รับโอนชุดที่ 3 ในวันที่ 1 พฤศจิกายน 2545 บริษัท ผลิตไฟฟ้าราชบุรี
จำกัดจึงเป็นบริษัทเอกชนที่มีโรงไฟฟ้าขนาดใหญ่ที่สุดในประเทศไทย มีกำลังผลิตติดตั้งรวมทั้งสิ้น
3,645 เมกะวัตต์

บริษัท ราชบุรีพลังงาน จำกัด มีชื่อภาษาอังกฤษว่า Ratchaburi Energy Company Limited
จัดตั้งขึ้นเมื่อวันที่ 4 กันยายน 2544 โดยบริษัทฯ ถือหุ้นร้อยละ 99.99 ด้วยทุนจดทะเบียน 10
ล้านบาท และในวันที่ 22 มกราคม 2546 บริษัทได้เพิ่มทุนจดทะเบียนอีก 180 ล้านบาท
รวมเป็นทุนจดทะเบียนทั้งสิ้น 190 ล้านบาท
มีวัตถุประสงค์เพื่อศึกษาการลงทุนและเข้าร่วมลงทุนในธุรกิจและโครงการตามวัตถุประสงค์
และแผนการดำเนินกิจการของบริษัทฯ
ซึ่งต้องการเน้นการลงทุนในกิจการโรงไฟฟ้าพลังน้ำขนาดเล็กในประเทศเป็นหลัก
และเพื่อเป็นการสร้างมูลค่าเพิ่มให้กับผู้ถือหุ้นของบริษัทฯ ปัจจุบัน บริษัท ราชบุรีพลังงาน จำกัด
มีแผนจะดำเนินโครงการติดตั้งเครื่องกำเนิดไฟฟ้าพลังน้ำขนาดเล็กที่เขื่อนกรมชลประทานรวม 3
โครงการ ได้แก่เขื่อนป่าสักชลสิทธิ์ จังหวัดลพบุรี เขื่อนเจ้าพระยา จังหวัดชัยนาท
และเขื่อนคลองท่าด่าน จังหวัดนครนายก และเมื่อวันที่ 9 เมษายน 2546
คณะกรรมการกองทุนเพื่อส่งเสริมการอนุรักษ์พลังงาน มีมติอนุมัติให้การสนับสนุนเงินกองทุนฯ
เป็นค่าพลังงานไฟฟ้าที่ส่งเข้าระบบไฟฟ้า จำนวน 0.20 บาทต่อหน่วย
ให้กับโครงการติดตั้งเครื่องกำเนิดไฟฟ้าพลังน้ำขนาดเล็กเขื่อนป่าสักชลสิทธิ์ เขื่อนเจ้าพระยา
และเขื่อนคลองท่าด่าน แต่การดำเนินการก่อสร้างยังเริ่มงานไม่ได้
เนื่องจากต้องรอกรมธนารักษ์อนุญาตให้ใช้พื้นที่ก่อสร้างก่อน
ฉะนั้นวันแล้วเสร็จโครงการยังไม่สามารถกำหนดแน่นอนได้

บริษัท ราชบุรีแก๊ส จำกัด มีชื่อภาษาอังกฤษว่า Ratchaburi Gas Company Limited บริษัทฯ
ลงทุนในบริษัท ไตร เอนเนอจี้ จำกัด ซึ่งเป็นผู้ดำเนินงานโรงไฟฟ้า ไตร เอนเนอจี้ จังหวัดราชบุรี
ขนาดกำลังผลิต 700 เมกะวัตต์ ด้วยการเข้าซื้อหุ้นสามัญบริษัท บ้านปู แก๊ส เพาเวอร์ จำกัด
จำนวน 50 ล้านหุ้น มูลค่า 2,100 ล้านบาท ทั้งนี้ บริษัท บ้านปู แก๊ส เพาเวอร์ จำกัด
เป็นผู้ถือหุ้นร้อยละ 37.5 ในบริษัท ไตร เอนเนอจี้ จำกัด การลงทุนดังกล่าว ส่งผลให้บริษัทฯ
ถือหุ้นในบริษัท บ้านปู แก๊ส จำกัด ร้อยละ 99.99 และกลายเป็นผู้ถือหุ้oบริษัท ไตร เอนเนอจี้
จำกัด ในสัดส่วนร้อยละ 37.5 โดยมีกำลังผลิตในส่วนของบริษัทฯ เพิ่มขึ้นอีก 262.5 เมกะวัตต์
ขณะเดียวกันบริษัทฯ
ได้ลงนามในบันทึกข้อตกลงความร่วมมือในการดำเนินธุรกิจผลิตและจำหน่ายกระแสไฟฟ้ากับบริษัท
บ้านปู จำกัด (มหาชน) ปัจจุบันบริษัท บ้านปู แก๊ส เพาเวอร์ จำกัด เปลี่ยนชื่อเป็นบริษัท
ราชบุรีแก๊ส จำกัด เมื่อวันที่ 8 มกราคม 2547

บริษัท ราชอุดม เพาเวอร์ จำกัด มีชื่อภาษาอังกฤษว่า Ratch Udom Power Company Limited
ก่อตั้งเมื่อวันที่ 20 พฤศจิกายน 2546 โดยบริษัทฯ ถือหุ้นร้อยละ 99.99 มีทุนจดทะเบียน 4
แสนบาท วัตถุประสงค์เพื่อลงทุนถือหุ้นในบริษัท ราชบุรี อัลลายแอนซ์ จำกัด

บริษัท ราชบุรี อัลลายแอนซ์ จำกัด มีชื่อภาษาอังกฤษว่า Ratchaburi Alliances Company
Limited ก่อตั้งเมื่อวันที่ 9 มกราคม 2547 โดยบริษัท ราชอุดม เพาเวอร์ จำกัด ถือหุ้นร้อยละ
99.99 มีทุนจดทะเบียน 2 แสนบาท วัตถุประสงค์เพื่อเข้าลงทุนในธุรกิจผลิตไฟฟ้าในอนาคต

สถานที่ตั้งโรงไฟฟ้าราชบุรี

โรงไฟฟ้าราชบุรี มีพื้นที่ทั้งหมดประมาณ 2,158 ไร่ (ไม่รวมลานไกไฟฟ้าซึ่งยังคงเป็นทรัพย์สินของ
กฟผ.) ตั้งอยู่ในเขตพื้นที่อำเภอดำเนินสะดวก อำเภอโพธาราม และอำเภอเมือง จังหวัดราชบุรี
ซึ่งอยู่ห่างจากกรุงเทพฯ ไปทางทิศตะวันตกเฉียงใต้ประมาณ 100 กิโลเมตร
ห่างจากตัวเมืองจังหวัดราชบุรีไปทางทิศตะวันออกเฉียงเหนือประมาณ 7 กิโลเมตร
และห่างจากแม่น้ำแม่กลองไปทางทิศเหนือประมาณ 5 กิโลเมตร
เส้นทางคมนาคมหลักของโครงการคือ ถนนเพชรเกษม – บ้านชาวไร่เหนือ
ซึ่งอยู่ห่างจากแยกถนนเพชรเกษมประมาณ 8 กิโลเมตร

สถานที่ตั้งโครงการติดตั้งเครื่องกำเนิดไฟฟ้าพลังน้ำขนาดเล็ก

โครงการติดตั้งเครื่องกำเนิดไฟฟ้าพลังน้ำขนาดเล็กเขื่อนป่าสักชลสิทธิ์ มีพื้นที่ประมาณ 7 ไร่ 1 งาน
48 ตารางวา ตั้งอยู่ภายในบริเวณท้ายเขื่อนป่าสักชลสิทธิ์ของกรมชลประทาน อำเภอพัฒนานิคม
จังหวัดลพบุรี

โครงการติดตั้งเครื่องกำเนิดไฟฟ้าพลังน้ำขนาดเล็กเขื่อนเจ้าพระยา มีพื้นที่ 23 ไร่ 2 งาน 24
ตารางวา ตั้งอยู่ในบริเวณท้ายเขื่อนเจ้าพระยาของกรมชลประทาน ด้านซ้ายมือตรงบริเวณลำน้ำเดิม
อำเภอสรรพยา จังหวัดชัยนาท

โครงการติดตั้งเครื่องกำเนิดไฟฟ้าพลังน้ำขนาดเล็กเขื่อนคลองท่าด่าน
ตั้งอยู่ภายในบริเวณท้ายเขื่อนคลองท่าด่านของกรมชลประทาน อำเภอหินตั้ง จังหวัดนครนายก

3.1 ลักษณะผลิตภัณฑ์

ผลิตภัณฑ์ของบริษัทย่อย คือ ไฟฟ้า โดยขายให้แก่ กฟผ. แต่เพียงผู้เดียวตามสัญญาซื้อขายไฟฟ้า

3.2 คุณลักษณะและกระบวนการผลิตของโรงไฟฟ้า

3.2.1 โรงไฟฟ้าพลังความร้อน

กฟผ. ได้ทำสัญญาว่าจ้างผู้รับเหมาก่อสร้างในลักษณะว่าจ้างแบบเหมารวมเบ็ดเสร็จ (Lumpsum
Turnkey Contract) กับบริษัท Mitsubishi Heavy Industry (บริษัท MHI)
ซึ่งครอบคลุมถึงการออกแบบและก่อสร้างโรงไฟฟ้าพลังความร้อน
ในขณะเดียวกันเครื่องจักรและอุปกรณ์ส่วนใหญ่ก็เป็นของบริษัท MHI โดยมี Stone & Webster
ทำหน้าที่เป็นวิศวกรที่ปรึกษาโครงการของ กฟผ.

โรงไฟฟ้าพลังความร้อนราชบุรี เครื่องที่ 1 และ 2 ถูกออกแบบให้สามารถใช้ได้ทั้งก๊าซธรรมชาติ
และน้ำมันเตาเป็นเชื้อเพลิง โดยเชื้อเพลิงจะถูกพ่นเข้าไปในเตาเพื่อให้เกิดการเผาไหม้
ความร้อนที่เกิดขึ้นจะถ่ายเทไปยังน้ำในหม้อน้ำ
ทำให้น้ำระเหยกลายเป็นไอน้ำไหลไปตามท่อด้วยแรงดันและอุณหภูมิสูง
พุ่งไปดันเพลาของกังหันให้หมุน เพลาของกังหันนี้ต่ออยู่กับเพลาของเครื่องกำเนิดไฟฟ้า
จึงทำให้เพลาของเครื่องกำเนิดไฟฟ้าหมุนตามไปด้วย
เมื่อสนามแม่เหล็กที่ติดอยู่กับเพลาของเครื่องกำเนิดไฟฟ้าหมุน
ขดลวดซึ่งติดอยู่ที่สนามแม่เหล็กก็จะเกิดการเหนี่ยวนำทำให้เกิดแรงดันไฟฟ้าขึ้น

โรงไฟฟ้าพลังความร้อนได้ติดตั้งระบบกำจัดก๊าซซัลเฟอร์ไดออกไซด์ (SO2) (Flue Gas
Desulfurization “FGD”) ในกรณีที่ใช้น้ำมันเตาเป็นเชื้อเพลิง
เป็นอุปกรณ์ที่ใช้แยกก๊าซซัลเฟอร์ไดออกไซด์ออกจากก๊าซเสียที่เกิดจากการเผาไหม้น้ำมันเตาซึ่งมีกำมะถันปนอยู่
สำหรับระบบกำจัดก๊าซซัลเฟอร์ไดออกไซด์ที่ใช้สำหรับโรงไฟฟ้าราชบุรีเป็นชนิดเปียก
ซึ่งมีประสิทธิภาพในการจับก๊าซซัลเฟอร์ไดออกไซด์ได้ไม่น้อยกว่าร้อยละ 94
(ตามรายงานการศึกษาด้านเทคนิคของบริษัทซาร์เจนท์ แอนด์ ลันดี จำกัด)
โดยใช้หินปูนเป็นตัวดูดซับ และได้ยิปซัมเป็นผลพลอยได้

3.2.2 โรงไฟฟ้าพลังความร้อนร่วม

กฟผ. ได้ดำเนินการว่าจ้างบริษัท Raytheon Engineers Oversea Ltd. เป็นผู้ออกแบบ โดยมี
กฟผ. เป็นผู้ดำเนินการก่อสร้างและ Stone & Webster
ทำหน้าที่เป็นวิศวกรที่ปรึกษาโครงการของ กฟผ. เครื่องจักรและอุปกรณ์ส่วนใหญ่เป็นของบริษัท
Mitsui และบริษัท General Electric (บริษัท GE)

โรงไฟฟ้าพลังความร้อนร่วมเป็นโรงไฟฟ้าที่มีหน่วยผลิตไฟฟ้า 2 ชนิดทำงานร่วมกัน คือ
หน่วยผลิตไฟฟ้ากังหันแก๊ส 2 ชุด เดินเครื่องร่วมกับหน่วยผลิตไฟฟ้ากังหันไอน้ำ 1 ชุด
โดยมีก๊าซธรรมชาติเป็นเชื้อเพลิงหลักและน้ำมันดีเซลเป็นเชื้อเพลิงสำรอง

กังหันแก๊สของหน่วยผลิตไฟฟ้ากังหันแก๊ส ทำหน้าที่คล้ายกับเครื่องยนต์ของเครื่องบินไอพ่น
โดยอากาศจะถูกดูดเข้าไปสู่คอมเพรสเซอร์ของเครื่องกังหันแก๊ส
คอมเพรสเซอร์จะอัดอากาศก่อนจะส่งไปยังห้องเผาไหม้
ที่ห้องเผาไหม้จะมีการฉีดพ่นเชื้อเพลิงเข้าไปเผาไหม้ทำให้ได้แก๊สร้อนที่มีความดันสูง
แก๊สร้อนนี้จะไปขับส่วนของกังหันแก๊สและหมุนเพลาของเครื่องกำเนิดไฟฟ้า
แก๊สร้อนที่ออกจากหน่วยผลิต ไฟฟ้ากังหันแก๊ส
จะนำไปต้มน้ำเพื่อให้เกิดไอน้ำซึ่งจะนำไปใช้ในหน่วยผลิตไฟฟ้ากังหันไอน้ำที่อยู่ต่อกัน
โดยไอน้ำจะนำไปหมุนเพลาของเครื่องกำเนิดไฟฟ้า

  3.2.3 โรงไฟฟ้าพลังน้ำ

การผลิตไฟฟ้าพลังน้ำ คือการเปลี่ยนแปลงสถานะพลังงานของน้ำจากพลังงานศักย์ เป็นพลังงานไฟฟ้า
โดยอาศัยความแตกต่างของระดับน้ำเหนือเขื่อน และท้ายเขื่อน
การเปลี่ยนแปลงสถานะของพลังงานน้ำดังกล่าวมีขบวนการและต้องอาศัยปัจจัย ดังนี้

พลังงานศักย์ พลังงานจลท์ พลังงานกล พลังงานไฟฟ้า

(Potential Energy) (Kinetic Energy) (Mechanical Energy) (Electrical
Energy)

เขื่อน ท่อส่งน้ำ กังหันน้ำ เครื่องกำเนิดไฟฟ้า

(Dam) (Penstock) (Turbine) (Generator)

การแปรสภาพจากพลังน้ำมาเป็นพลังไฟฟ้า โดยอาศัยกังหันน้ำและเครื่องกำเนิดไฟฟ้าเป็นไปตาม
สูตรแสดงความสัมพันธ์ การแปรพลังงานศักย์เป็นพลังงานไฟฟ้าดังนี้

P = 9.8 kHQ-------------------kW

เมื่อ P = กำลังไฟฟ้า kW

H= ความแตกต่างระดับน้ำ m

Q= ปริมาณน้ำผ่านเครื่องกังหัน ลบ.ม.ต่อวินาที

k = ประสิทธิภาพ

3.3 วัตถุดิบหลักที่ใช้ในการผลิต

วัตถุดิบหลักที่ใช้ในการผลิตไฟฟ้าคือ เชื้อเพลิง
โรงไฟฟ้าพลังความร้อนจะใช้ก๊าซธรรมชาติเป็นเชื้อเพลิงหลักและจะใช้น้ำมันเตาเป็นเชื้อเพลิงสำรอง
โรงไฟฟ้าพลังความร้อนร่วมจะใช้ก๊าซธรรมชาติเป็นเชื้อเพลิงหลักและใช้น้ำมันดีเซลเป็นเชื้อเพลิงสำรอง
นอกจากนี้ยังมี น้ำ และสารเคมีอื่นๆ ที่ใช้ในกระบวนการปรับปรุงคุณภาพน้ำ
ซึ่งมีส่วนสำคัญในกระบวนการผลิตด้วยเช่นกัน โดยมีรายละเอียด ดังนี้

3.3.1 เชื้อเพลิง

1) ก๊าซธรรมชาติ

โรงไฟฟ้าพลังความร้อนและโรงไฟฟ้าพลังความร้อนร่วมใช้ก๊าซธรรมชาติเป็นเชื้อเพลิงหลัก
โดยบริษัท ผลิตไฟฟ้าราชบุรี จำกัด ได้ทำสัญญาซื้อขายก๊าซธรรมชาติกับ ปตท. โดยตรง ตามสัญญา
Gas Sales Agreement เมื่อวันที่ 27 ตุลาคม 2543 มีอายุสัญญา 25 ปี
ภายใต้สัญญาซื้อขายก๊าซธรรมชาติ ปตท.
จะเป็นผู้จัดหาและส่งก๊าซธรรมชาติให้กับโรงไฟฟ้าราชบุรีจากแหล่งยาดานาและเยตากุน
ในประเทศสหภาพพม่า ให้เพียงพอต่อความต้องการของบริษัท ผลิตไฟฟ้าราชบุรี จำกัด
โดยกำหนดปริมาณการซื้อขายก๊าซธรรมชาติ ดังนี้

วันที่ 31 ตุลาคม 2543 ถึง วันที่ 30 สิงหาคม 2544 จำนวน 312,000 ล้านบีทียู/วัน

วันที่ 31 สิงหาคม 2544 เป็นต้นไป จำนวน 431,000 ล้านบีทียู/วัน

ทั้งนี้ กฟผ. ได้ทำสัญญาซื้อขายก๊าซธรรมชาติหลัก (Master Gas Sales Agreement) กับ ปตท.
เมื่อวันที่ 27 ตุลาคม 2543 ซึ่งจะมีการระบุเงื่อนไขเกี่ยวกับปริมาณขั้นต่ำที่ กฟผ. จะต้องรับ
(Minimum Take Liability) กรณีที่บริษัท ผลิตไฟฟ้าราชบุรี จำกัด ไม่สามารถรับก๊าซที่ ปตท.
ส่งให้ครบตามปริมาณที่กำหนดในสัญญาซื้อขายก๊าซธรรมชาติหลัก

ในส่วนของการขนส่ง ก๊าซธรรมชาติจะถูกส่งผ่านท่อ ซึ่งมีความยาวประมาณ 416 ไมล์
จากแหล่งยาดานา เข้ามาทางชายแดนด้านอำเภอทองผาภูมิ จังหวัดกาญจนบุรี
ต่อมาจนถึงโรงไฟฟ้าราชบุรีโดยการดำเนินงานของ ปตท.

เมื่อวันที่ 29 สิงหาคม 2545 และวันที่ 30 กันยายน 2545 บริษัท ผลิตไฟฟ้าราชบุรี
จำกัดได้ลงนามกับ กฟผ. และ ปตท.
เพื่อปรับปรุงโรงไฟฟ้าราชบุรีให้สามารถรับก๊าซธรรมชาติที่มีค่าความร้อนสูงขึ้น
โดยค่าความร้อนเดิมตามสัญญาซื้อขายก๊าซมีค่าประมาณ 730 – 800 บีทียูต่อลูกบาศก์ฟุต
ได้ปรับสูงขึ้นเป็น 803 – 858 บีทียูต่อลูกบาศก์ฟุต โดยบริษัท ผลิตไฟฟ้าราชบุรี จำกัด
ได้รับค่าชดเชยสำหรับค่าสึกหรอ ค่าเสียหายของอุปกรณ์ ค่าเชื่อเพลิงและอื่นๆ รวมเป็นเงิน
132.110 ล้านบาทในปี 2545 และในปี 2547 ยังอาจต้องมีการปรับค่าความร้อนของก๊าซเพิ่มขึ้นอีก

2) น้ำมันเตา

ในระยะแรกที่การสร้างสถานีรับและขนน้ำมันเตายังไม่แล้วเสร็จ
โรงไฟฟ้าพลังความร้อนจะใช้น้ำมันเตาเป็นเชื้อเพลิงสำรองในกรณีที่ปริมาณก๊าซธรรมชาติไม่เพียงพอ
โดยบริษัท ผลิตไฟฟ้าราชบุรี จำกัด
จะต้องสำรองน้ำมันเตาไว้ให้เพียงพอสำหรับใช้ในการดำเนินงานโดยการเดินเครื่องเต็มกำลังการผลิตเป็นเวลา
5 วัน น้ำมันเตาจะถูกขนส่งโดยรถบรรทุกน้ำมันมายังถังเก็บน้ำมันเตาที่โรงไฟฟ้าราชบุรี
และเมื่อการก่อสร้างสถานีรับและขนส่งน้ำมันเตาที่ริมถนนเพชรเกษมก่อสร้างแล้วเสร็จจะทำให้มีถังเก็บน้ำมันเชื้อเพลิงที่เพียงพอ
และมีสถานีสูบถ่ายน้ำมันที่เก็บไว้ผ่านระบบท่อส่งใต้ดินไปยังที่ตั้งโรงไฟฟ้าราชบุรี
สถานีรับและขนส่งน้ำมันเตาเพชรเกษมมีเนื้อที่ประมาณ 25-30 ไร่
และมีระยะห่างจากโรงไฟฟ้าประมาณ 6.5 กิโลเมตร โดยมีค่าที่ดินและค่าก่อสร้างประมาณ 400
ล้านบาท ซึ่งรวมอยู่ในราคาโรงไฟฟ้าพลังความร้อนราชบุรีที่บริษัท ผลิตไฟฟ้าราชบุรี จำกัด ชำระให้
กฟผ.แล้วเมื่อวันที่ 31 ตุลาคม 2543

ในปี 2545 กฟผ.
ได้ดำเนินการจัดหาที่ดินและจ้างที่ปรึกษาเพื่อศึกษาผลกระทบสิ่งแวดล้อมเรียบร้อยแล้ว
และอยู่ระหว่างการคัดเลือกผู้รับเหมาก่อสร้างเพื่อก่อสร้างระบบขนส่งน้ำมันเตาให้แล้วเสร็จและส่งมอบให้แก่บริษัท
ผลิตไฟฟ้าราชบุรี จำกัด ต่อไป

3) น้ำมันดีเซล

โรงไฟฟ้าพลังความร้อนร่วมจะใช้น้ำมันดีเซลเป็นเชื้อเพลิงสำรอง
ในกรณีที่ปริมาณก๊าซธรรมชาติมีไม่เพียงพอ โดยบริษัท ผลิตไฟฟ้าราชบุรี จำกัด
จะต้องสำรองน้ำมันดีเซลไว้ให้เพียงพอสำหรับใช้ในการดำเนินงาน
โดยการเดินเครื่องเต็มกำลังการผลิตเป็นเวลา 3 วัน น้ำมันดีเซลจะถูกขนส่งโดยรถบรรทุกน้ำมัน
ส่งต่อไปยังโรงไฟฟ้าราชบุรี นอกจากนี้โรงไฟฟ้าพลังความร้อนยังใช้น้ำมันดีเซลในการ Start-up
อีกด้วย

3.3.2 น้ำ

แหล่งน้ำและปริมาณความต้องการใช้น้ำ

โครงการโรงไฟฟ้าราชบุรี ใช้แม่น้ำแม่กลองเป็นแหล่งน้ำ โดยมีสถานีสูบน้ำตั้งอยู่ที่ตำบลท่าราบ
อำเภอเมือง จังหวัดราชบุรี
ปริมาณน้ำในแม่น้ำแม่กลองถูกกำหนดโดยปริมาณน้ำที่ปล่อยจากเขื่อนวชิราลงกรณ์ ซึ่งในขณะเดียวกัน
น้ำในเขื่อนแม่กลองก็ได้รับน้ำจากเขื่อนที่เหนือขึ้นไปอีก 3 แห่ง คือเขื่อนศรีนครินทร์
เขื่อนวชิราลงกรณ์ และเขื่อนท่าทุ่งนา ซึ่งทั้ง 3 เขื่อนอยู่ในความดูแลของ กฟผ.
โดยตรงในขณะที่เขื่อนแม่กลองอยู่ในความดูแลของกรมชลประทาน

จากการศึกษาด้านการจัดการทรัพยากรน้ำและการใช้น้ำ เช่นการศึกษาสมดุลของน้ำ (Water
Balance) ในลุ่มน้ำแม่กลองทั้งระบบ โดยวิธีการของ Reservoir Simulation
ซึ่งจัดทำโดยมหาวิทยาลัยมหิดล พบว่า แหล่งน้ำของลุ่มน้ำแม่กลองจะไม่เกิดปัญหาขาดแคลนน้ำ
และน้ำในอ่างเก็บน้ำของเขื่อนศรีนครินทร์และเขื่อนเขาแหลม
ยังมีปริมาณเหลือพอที่จะดึงไปใช้เพื่อเปิดพื้นที่เกษตรกรรมหรือกิจการอื่นๆ ได้อีกประมาณปีละ 430
และ 220 ล้านลูกบาศก์เมตร ตามลำดับ อย่างไรก็ตาม ในกรณีเกิดขาดแคลนน้ำอย่างฉุกเฉิน กฟผ.
จะประสานงานกับกรมชลประทานพิจารณาปล่อยน้ำเพิ่มเติม
แต่ทั้งนี้ต้องไม่ก่อให้เกิดผลกระทบต่อการใช้น้ำในส่วนอื่น นอกจากนี้ ผลการศึกษาของบริษัท
ซาร์เจนท์ แอนด์ ลันดี จำกัด ในฐานะที่ปรึกษาทางเทคนิคอิสระ
ระบุว่าโรงไฟฟ้าราชบุรีใช้น้ำเป็นสัดส่วนน้อยมากหรือประมาณร้อยละ 0.5
ของความต้องการน้ำทั้งหมด ซึ่งมีประมาณ 11,200 ล้านลูกบาศก์เมตร

น้ำจากแม่น้ำแม่กลองจะถูกสูบไปยังอ่างเก็บน้ำภายในบริเวณโรงไฟฟ้าผ่านท่อเหล็กขนาดเส้นผ่าศูนย์กลาง
1.5 เมตร โดยขุดดินฝังท่อไว้ที่ระดับความลึกจากผิวดินอย่างน้อย 1.2 เมตร
แล้วกลบดินไว้ตามเดิม เป็นระยะทาง 10.7 กิโลเมตรจากสถานีสูบน้ำไปยังโรงไฟฟ้า
ช่วงที่ผ่านถนนใช้วิธีดันท่อลอดผ่านชั้นถนน ช่วงที่ผ่านคลองใช้วิธีขุดฝังใต้แนวท้องคลอง
อ่างเก็บน้ำดังกล่าวมีความจุในการเก็บกักน้ำได้สูงถึง 1.68 ล้านลูกบาศก์เมตร
ซึ่งเพียงพอสำหรับใช้ในโครงการเป็นเวลานานถึง 8.5 วัน
ในกรณีที่ไม่มีน้ำไหลเข้ามาในอ่างเก็บน้ำ

ในส่วนของแนวท่อส่งน้ำ ใช้พื้นที่ในแนวเขตสายส่งไฟฟ้าแรงสูง 115 กิโลโวลต์
ที่มีอยู่ในปัจจุบันและแนวเขตสายส่งไฟฟ้าแรงสูง 500 กิโลโวลต์ ที่สร้างขึ้นเชื่อมต่อกับโรงไฟฟ้า
โดยมีการจ่ายค่ารอนสิทธิ์ในแนวเขตสายส่งไฟฟ้าและค่าตอบแทนการยินยอมให้จดภาระจำยอมเพื่อใช้ที่ดินในการวางท่อส่งน้ำเพื่อไม่ให้เกิดข้อขัดแย้งจากการใช้ที่ดิน

3.3.3 สารเคมี

สารเคมีที่ใช้ในการปรับปรุงคุณภาพน้ำเพื่อให้ได้น้ำสะอาดและน้ำปราศจากแร่ธาตุ
โดยส่วนใหญ่สามารถจัดหาได้จากผู้ผลิตภายในประเทศ

3.4 การจำหน่ายและสภาพการแข่งขัน

3.4.1 ระบบส่ง

การจำหน่ายไฟฟ้าของบริษัท ผลิตไฟฟ้าราชบุรี จำกัด จะจำหน่ายให้แก่ กฟผ.
แต่เพียงผู้เดียวตามสัญญาซื้อขายไฟฟ้า ผ่านระบบส่งไฟฟ้าของ กฟผ.
โดยไฟฟ้าที่ผลิตได้จากเครื่องกำเนิดไฟฟ้าจะถูกยกระดับแรงดันไฟฟ้าโดยหม้อแปลงไฟฟ้า
และผ่านไปยังลานไกไฟฟ้า (Swithchyard) และสถานีไฟฟ้าแรงสูง 500 กิโลโวลต์ และ 230
กิโลโวลต์ ของ กฟผ. ซึ่งอยู่ภายในพื้นที่ของโรงไฟฟ้าราชบุรี จากนั้นจะส่งเข้าสู่ระบบ
สายส่งไฟฟ้าแรงสูง 500 กิโลโวลต์ และ 230 กิโลโวลต์ ต่อไป โดยมีรายละเอียดดังนี้

-   ไฟฟ้าที่ผลิตได้จากโรงไฟฟ้าพลังความร้อนจำนวน 1,470 เมกะวัตต์ จะส่งเข้าสู่ระบบของ
    กฟผ. โดยผ่านทางสถานีไฟฟ้าแรงสูง 500 กิโลโวลต์ ลานไกไฟฟ้าด้าน High Voltage
    Side ของหม้อแปลงไฟฟ้า

-   ไฟฟ้าที่ผลิตได้จากโรงไฟฟ้าพลังความร้อนร่วม ชุดที่ 1 และ 2 จำนวนรวม 1,450 เมกะวัตต์
    จะส่งเข้าสู่ระบบของ กฟผ. ผ่านทางสถานีไฟฟ้าแรงสูง 230 กิโลโวลต์ ลานไก ไฟฟ้าด้าน
    High Voltage Side ของหม้อแปลงไฟฟ้า

-   ไฟฟ้าที่ผลิตได้จากโรงไฟฟ้าพลังความร้อนร่วม ชุดที่ 3 จำนวน 725 เมกะวัตต์
    จะส่งเข้าสู่ระบบของ กฟผ. ผ่านทางสถานีไฟฟ้าแรงสูง 500 กิโลโวลต์ ลานไกไฟฟ้าด้าน
    High Voltage Side ของหม้อแปลงไฟฟ้า

ทั้งนี้ ไฟฟ้าดังกล่าวจะถูกส่งจากระบบของ กฟผ. ไปสู่ระบบของ การไฟฟ้านครหลวง (กฟน.)
และการไฟฟ้าส่วนภูมิภาค (กฟภ.) เพื่อกระจายไปสู่ผู้บริโภคซึ่งเป็นผู้ใช้ไฟฟ้าต่อไป

3.4.2 สภาพการแข่งขัน

กฟผ. ในฐานะที่เป็นผู้ซื้อไฟฟ้ารายใหญ่ของประเทศ
ได้มีการทำสัญญาซื้อขายไฟฟ้าระยะยาวกับผู้ผลิตไฟฟ้าเอกชนรายใหญ่ทุกราย
ซึ่งภายใต้สัญญาดังกล่าวได้กำหนดรายได้ที่แน่นอนของผู้ผลิตไฟฟ้าเอกชนรายใหญ่แต่ละราย
จึงไม่มีการแข่งขันระหว่างบริษัท ผลิตไฟฟ้าราชบุรี จำกัด
กับผู้ผลิตไฟฟ้าเอกชนรายใหญ่รายอื่นเกิดขึ้นภายใต้โครงสร้างกิจการไฟฟ้าในปัจจุบัน หากบริษัท
ผลิตไฟฟ้าราชบุรี จำกัด
สามารถรักษาระดับความพร้อมจ่ายตามสัญญาและผลิตไฟฟ้าให้ได้ตามคุณภาพที่กำหนด

สภาพการแข่งขันในอนาคต

ตามมติคณะรัฐมนตรีเมื่อวันที่ 9 ธันวาคม 2546
ที่ประชุมมีมติเห็นชอบข้อเสนอการปรับโครงสร้างกิจการไฟฟ้าและแนวทางการจัดตั้งหน่วยงานกำกับดูแลกิจการไฟฟ้าตามมติคณะกรรมการนโยบายพลังงานแห่งชาติ
(กพช.) เพื่อรองรับนโยบายการแปรรูปกิจการไฟฟ้าทั้ง 3 แห่ง เข้าจดทะเบียนในตลาดหลักทรัพย์ฯ
เพื่อกระจายหุ้นบางส่วนให้ประชาชนมีสิทธิเป็นเจ้าของกิจการไฟฟ้าแทนการผูกขาด โดยในปี 2547
จะนำ กฟผ. เข้าจดทะเบียนในตลาดหลักทรัพย์ฯ เป็นหน่วยงานแรก
และหากไม่มีอะไรเปลี่ยนแปลงจะนำการไฟฟ้านครหลวง (กฟน.) และการไฟฟ้าส่วนภูมิภาค
(กฟภ.) เข้าจดทะเบียนในตลาดหลักทรัพย์ฯ ภายในปลายปี 2547 หรืออย่างช้าภายในปี 2548

ทั้งนี้ รูปแบบโครงสร้างกิจการไฟฟ้าของไทยจะเปลี่ยนไปจากปัจจุบัน โดย กฟผ.ยังคงเป็นผู้ผลิต
ดูแลระบบไฟฟ้า และเป็นผู้ซื้อไฟฟ้ารายเดียวเช่นเดิม แต่มีการแบ่งแยกระบบบัญชี
ระหว่างกิจการผลิตไฟฟ้าและกิจการสายส่งไฟฟ้าเพื่อให้เกิดความชัดเจน
ที่สำคัญจะมีการจัดตั้งองค์กรกำกับดูแล (Regulator)
คอยกำกับดูแลให้เกิดความโปร่งใสในการสั่งจ่ายกระแสไฟฟ้า
และมีการตรวจสอบการทำงานของศูนย์ควบคุมระบบไฟฟ้า (System Operator)
ที่จะทำหน้าที่สั่งเดินเครื่องโรงไฟฟ้า และดูแลให้มีกระบวนการแข่งขันสร้างโรงไฟฟ้าใหม่ โดย
กฟผ.และผู้ผลิตไฟฟ้าเอกชนที่สนใจสามารถร่วมประมูลราคาแข่งขันในการสร้างโรงไฟฟ้าใหม่ได้
ซึ่งการจัดตั้งองค์กรกำกับดูแลนี้จะทำให้ระบบมีความมั่นคง
สามารถรักษาระดับราคาและคุณภาพของบริการให้มีความเหมาะสมเพื่อคุ้มครองผู้บริโภค

สำหรับการดำเนินงานของ กฟน.และ
กฟภ.ยังคงเป็นผู้ดำเนินการระบบจำหน่ายและการค้าปลีกไฟฟ้าภายในพื้นที่รับผิดชอบของตน
แต่จะมีการแบ่งแยกทางบัญชีระหว่างธุรกิจระบบจำหน่ายและจัดหาไฟฟ้าออกจากกัน
เพื่อส่งเสริมประสิทธิภาพให้การดำเนินการของทั้ง 2 หน่วยงานให้ชัดเจน
ว่ารายได้แต่ละสายงานมีที่มาที่ไปและจำนวนเท่าใด

ทั้งนี้ การกำกับดูแลกิจการไฟฟ้า
จะมีการจัดตั้งสำนักงานคณะกรรมการกำกับดูแลกิจการไฟฟ้าที่เป็นหน่วยงานภายในกระทรวงพลังงาน
มีคณะกรรมการกำกับดูแลกิจการไฟฟ้า (Board of Commission) จำนวน 7 คน
มาจากผู้ทรงคุณวุฒิด้านพลังงาน เศรษฐศาสตร์ วิศวกรรมศาสตร์ การเงิน และกฎหมาย
โดยมีกรรมการ 1 คน ดำรงตำแหน่งหัวหน้าสำนักงาน

การปรับโครงสร้างกิจการไฟฟ้าในอนาคต
อาจมีผลกระทบโดยตรงต่อทิศทางธุรกิจและสภาพการแข่งขันในอนาคต
ต่อบริษัทที่ดำเนินธุรกิจด้านการผลิตไฟฟ้าทั้งที่มีสัญญาซื้อขายกับ กฟผ. และบริษัทที่ไม่มีสัญญาซื้อขายกับ
กฟผ. แต่สำหรับบริษัท ผลิตไฟฟ้าราชบุรี จำกัด มีสัญญาซื้อขายไฟฟ้าระยะยาวกับ กฟผ.
เป็นระยะเวลา 25 ปี ตามโครงสร้างรูปแบบ ESB กฟผ. ยังเป็นผู้รับซื้อไฟฟ้าโดยตรง
จึงทำให้ไม่มีผลกระทบต่อรายได้รายปีของบริษัทฯ ที่จะได้รับตามสัญญาแต่อย่างใด

3.4.3 ภาวะอุตสาหกรรมและการแข่งขัน

รัฐบาลได้ส่งเสริมให้ภาคเอกชนได้เข้ามามีบทบาทมากขึ้นในฐานะของผู้ผลิตไฟฟ้าเอกชนในรูปของผู้ผลิตไฟฟ้ารายย่อย
(Small Power Producers หรือ SPPs) และผู้ผลิตไฟฟ้าเอกชนรายใหญ่ (Independent
Power Producers หรือ IPPs) รวมทั้งการจัดตั้งบริษัท ผลิตไฟฟ้า จำกัด (มหาชน) และบริษัทฯ

ผู้ผลิตไฟฟ้าเพื่อขายในประเทศประกอบด้วย กฟผ. ผู้ผลิตไฟฟ้าเอกชนรายใหญ่
ผู้ผลิตไฟฟ้าเอกชนรายย่อย บริษัท ผลิตไฟฟ้าระยอง จำกัด บริษัท ผลิตไฟฟ้าขนอม จำกัด บริษัท
ผลิตไฟฟ้าราชบุรี จำกัด และผู้ผลิตไฟฟ้าต่างประเทศ โดยทั้งหมดมี กฟผ.
เป็นผู้รับซื้อไฟฟ้าที่ผลิตขึ้นได้เกือบทั้งหมด ผ่านทางสัญญาซื้อไฟฟ้าระยะยาวที่ทำกับ กฟผ.
และมีผู้ใช้ไฟฟ้าขอซื้อไฟฟ้าโดยตรงจากผู้ผลิตไฟฟ้าเอกชนรายเล็กอีกจำนวนเล็กน้อย

กฟผ. จะเป็นผู้กำหนดปริมาณการผลิตไฟฟ้าของโรงไฟฟ้าแต่ละโรง
ให้ตรงกับความต้องการใช้ไฟฟ้าในแต่ละช่วง แต่ทั้งนี้ โรงไฟฟ้าที่มิได้จ่ายไฟ (เนื่องจากคำสั่งของ
กฟผ.เอง)
ก็จะยังคงได้รับค่าตอบแทนตามสัญญาและเงื่อนไขที่ได้กำหนดไว้ในสัญญาซื้อไฟฟ้าของผู้ผลิตแต่ละราย

ในปัจจุบัน กฟผ. คือผู้ผลิตไฟฟ้ารายใหญ่ที่สุดในประเทศไทยโดยมีกำลังการผลิตติดตั้ง ณ วันที่ 30
พฤศจิกายน 2546 รวม 14,430.52 เมกะวัตต์คิดเป็นร้อยละ 57.72
ที่เหลือเป็นการผลิตโดยภาคเอกชน และเป็นการนำเข้าไฟฟ้าจากต่างประเทศ
โดยมีรายละเอียดดังต่อไปนี้

1) โรงไฟฟ้าภายใต้การดำเนินงานของกฟผ.

โรงไฟฟ้าภายใต้การดำเนินงานของกฟผ. สามารถแบ่งออกได้เป็น 2 ประเภท คือ โรงไฟฟ้าที่ใช้เชื้อเพลิงในการผลิต (Fossil Fuel Power Plants) และ โรงไฟฟ้าพลังน้ำ (Hydro Power Plants) 

1.1) โรงไฟฟ้าที่ใช้เชื้อเพลิงในการผลิต

โรงไฟฟ้าที่ใช้เชื้อเพลิงในการผลิตประกอบด้วย โรงไฟฟ้าพลังความร้อน โรงไฟฟ้าพลังความร้อนร่วม และโรงไฟฟ้ากังหันก๊าซ ปัจจุบัน กฟผ. มี โรงไฟฟ้าพลังความร้อน กำลังการผลิตรวม 6,030.00 เมกะวัตต์ โรงไฟฟ้าพลังความร้อนร่วม กำลังการผลิตรวม 4,694.30 เมกะวัตต์ และโรงไฟฟ้ากังหันแก๊สและดีเซล กำลังการผลิตรวม 784 เมกะวัตต์ 

1.2) โรงไฟฟ้าพลังน้ำ

โรงไฟฟ้าพลังน้ำของ กฟผ. มีกำลังการผลิตรวม 2,921.68 เมกะวัตต์
ซึ่งปกติแล้วโรงไฟฟ้าพลังน้ำจะถูกใช้ในการผลิตไฟฟ้าในช่วงที่มีความต้องการไฟฟ้าสูง กฟผ.
มีโครงการที่จะเพิ่มกำลังผลิตอีก 1,160 เมกะวัตต์ ในช่วงปี 2546 – 2557
โดยจะมาจากโรงไฟฟ้าพลังน้ำลำตะคองแบบสูบกลับ จำนวน 500 เมกะวัตต์
และโรงไฟฟ้าพลังน้ำเขื่อนคิรีธารแบบสูบกลับจำนวน 660 เมกะวัตต์

2) โรงไฟฟ้าที่มิได้อยู่ภายใต้การดำเนินงานของ กฟผ.

2.1) ผู้ผลิตไฟฟ้าเอกชนรายใหญ่ (IPPs)

กฟผ. ดำเนินการแปรรูปโดยการจัดตั้งบริษัท ผลิตไฟฟ้า จำกัด (มหาชน) ในปี 2535 และบริษัทฯ
ในปี 2543 เป็นผู้ผลิตไฟฟ้าเอกชน โดยมีสัญญาซื้อขายไฟฟ้าระยะยาวกับ กฟผ. นอกจากนี้
รัฐบาลให้ กฟผ. รับซื้อไฟฟ้าจากเอกชนในรูปของผู้ผลิตไฟฟ้าเอกชนรายใหญ่อีก 7 ราย
รวมกำลังการผลิต ติดตั้งทั้งสิ้น 8,164 เมกะวัตต์

2.2) ผู้ผลิตไฟฟ้าเอกชนรายย่อย (SPPs)

ปัจจุบัน กฟผ. มีการซื้อไฟฟ้าจากผู้ผลิตไฟฟ้าเอกชนรายย่อย ในปริมาณ 1,887.20 เมกะวัตต์
โดยมีการทำสัญญาซื้อขายไฟฟ้า 2 ประเภท คือ สัญญาประเภท Firm และ สัญญาประเภท
Non-Firm โดยที่ สัญญาประเภท Firm หมายถึง การทำสัญญาซื้อขายไฟฟ้าอายุ ตั้งแต่ 5 ปีขึ้นไป
และมีการจ่ายค่าพลังไฟฟ้า (Capacity Payment) และค่าพลังงานไฟฟ้า (Energy Payment)
สำหรับ Non-Firm หมายถึง การทำสัญญาซื้อขายไฟฟ้าปีต่อปี
และจะได้รับค่าไฟฟ้าตามพลังงานไฟฟ้าที่ผลิตได้

2.3) ผู้ผลิตไฟฟ้าต่างประเทศ

ขณะนี้ กฟผ. มีการทำสัญญาซื้อไฟฟ้าจากสาธารณรัฐประชาธิปไตยประชาชนลาวจำนวนหลายสัญญา
เช่น สัญญาซื้อไฟฟ้าจากเขื่อนน้ำเทิน-หินบุน จำนวน 214 เมกะวัตต์
และสัญญาซื้อไฟฟ้าจากเขื่อนห้วยเฮาะ จำนวน 126 เมกะวัตต์ เป็นต้น

3.4.4 สรุปรายชื่อผู้ผลิตไฟฟ้าให้แก่ผู้ใช้ไฟฟ้าในประเทศไทย (Electricity Supply)

(พฤศจิกายน 2546)

  (หน่วย : เมกะวัตต์)

3.4.5 ความต้องการใช้ไฟฟ้า

ในปี 2546 ความต้องการไฟฟ้าสูงสุดเพิ่มขึ้นจากปี 2545 ประมาณร้อยละ 8.63
เมื่อเดือนพฤษภาคม 2546 ที่ระดับ 18,121 เมกะวัตต์ เพิ่มขึ้นจาก 16,681 เมกะวัตต์
ในเดือนเมษายน 2545

[]

  -------------------------------------- ----------------------- ------------ ---------- --------
  3.4.6                                                                                  
  ตารางแสดงความต้องการไฟฟ้ารายเดือนในช่วงปี                                                   
  2545 และ 2546                                                                          

                                         ความต้องการพลังไฟฟ้าสูงสุด                           

  เดือน                                   พลังไฟฟ้าสูงสุด (เมกะวัตต์)                เพิ่มขึ้น      
                                                                              (ลดลง)     

                                         2546                    2545         เมกะวัตต์    ร้อยละ

  ตุลาคม                                  15,992.30               14,864.50    1,127.80   7.59

  พฤศจิกายน                               16,074.20               14,604.90    1,469.30   10.06

  ธันวาคม                                 15,929.70               14,707.60    1,222.10   8.31

  มกราคม                                 15,777.50               14,552.50    1,225.00   8.42

  กุมภาพันธ์                                16,723.50               15,260.80    1,462.70   9.58

  มีนาคม                                  17,222.20               16,485.30    736.90     4.47

  เมษายน                                 17,826.00               16,681.10    1,144.90   6.86

  พฤษภาคม                                18,121.00               16,293.10    1,827.90   11.22

  มิถุนายน                                 17,368.60               16,156.90    1,211.70   7.50

  กรกฎาคม                                17,271.80               16,029.80    1,242.00   7.75

  สิงหาคม                                 17,205.20               15,912.10    1,293.10   8.13

  กันยายน                                 16,816.20               15,818.20    998.00     6.31

  ความต้องการไฟฟ้าพลังสูงสุด                  18,121.00               16,681.10    1,439.90   8.63
  -------------------------------------- ----------------------- ------------ ---------- --------

3.4.7 การพยากรณ์ความต้องการไฟฟ้า

ความต้องการไฟฟ้าพยากรณ์โดยคณะอนุกรรมการพยากรณ์ความต้องการไฟฟ้าจัดทำเมื่อเดือนสิงหาคม
2545
ใช้ข้อสมมุติฐานทางเศรษฐกิจสอดคล้องกับการคาดการณ์ภาวะเศรษฐกิจไทยของสำนักงานคณะกรรมการพัฒนาการเศรษฐกิจและสังคมแห่งชาติ
(สศช.) ซึ่งกำหนดว่าเศรษฐกิจไทยจะขยายตัวในอัตราเฉลี่ยร้อยละ 4-5 ต่อปี แต่เนื่องจาก
กฟผ.ต้องการปรับแผนพัฒนากำลังการผลิตไฟฟ้าใหม่อย่างเร็ว
และคณะอนุกรรมการการพยากรณ์ความต้องการไฟฟ้ายังไม่มีการปรับปรุงค่าพยากรณ์ใหม่
กฟผ.จึงจัดทำค่าพยากรณ์ความต้องการไฟฟ้าใหม่ โดยใช้หลักการดังนี้

-   ค่าความต้องการไฟฟ้าปี 2546 ปรับเป็นค่าจริง

-   อัตราเพิ่มปี 2547 เท่ากับปี 2546

-   ปี 2548 เป็นต้นไป มีอัตราเพิ่มเท่ากับ ฉบับเดือนสิงหาคม 2545

ค่าพยากรณ์ความต้องการไฟฟ้าฉบับใหม่นี้เมื่อเทียบกับค่าพยากรณ์ฉบับเดือนสิงหาคม 2545
มีการเปลี่ยนแปลง ดังตารางต่อไปนี้

ที่มา : PDP 2003 ฉบับปรับปรุง ธันวาคม 2546

+-----+--------+----------+----------+----------+----------+----------+
| เ   |        |          |          |          |          |          |
| ปรีย |        |          |          |          |          |          |
| บเท |        |          |          |          |          |          |
| ียบก |        |          |          |          |          |          |
| ารพ |        |          |          |          |          |          |
| ยาก |        |          |          |          |          |          |
| รณ์ค |        |          |          |          |          |          |
| วาม |        |          |          |          |          |          |
| ต้อง |        |          |          |          |          |          |
| การ |        |          |          |          |          |          |
| พลัง |        |          |          |          |          |          |
| ไฟฟ |        |          |          |          |          |          |
| ้าสูง |        |          |          |          |          |          |
| สุดแ |        |          |          |          |          |          |
| ละพ |        |          |          |          |          |          |
| ลังง |        |          |          |          |          |          |
| านไ |        |          |          |          |          |          |
| ฟฟ้า |        |          |          |          |          |          |
|     |        |          |          |          |          |          |
| ที่ทำ |        |          |          |          |          |          |
| ในปี |        |          |          |          |          |          |
| 2   |        |          |          |          |          |          |
| 546 |        |          |          |          |          |          |
| กับปี |        |          |          |          |          |          |
| 2   |        |          |          |          |          |          |
| 545 |        |          |          |          |          |          |
+-----+--------+----------+----------+----------+----------+----------+
| ปี   | ค่าควา  |          |          | ค่าพลังงาน |          |          |
| พ   | มต้องกา |          |          | ไฟฟ้าที่ผลิต |          |          |
| .ศ. | รพลังไฟ |          |          | (ล้านหน่ว  |          |          |
|     | ฟ้าสูงสุด |          |          | ย-ชั่วโมง) |          |          |
|     | (เม    |          |          |          |          |          |
|     | กะวัตต์) |          |          |          |          |          |
+-----+--------+----------+----------+----------+----------+----------+
|     | ค่า     | ค่าพยากรณ์ | เพิ่มขึ้น /  | ค่าพยากรณ์ | ค่าพยากรณ์ | เพิ่มขึ้น /  |
|     | พยากรณ์ |          | ลดลง     |          |          | ลดลง     |
|     |        | ปี 2545   |          | ปี 2546   | ปี 2545   |          |
|     | ปี 2546 |          |          |          |          |          |
+-----+--------+----------+----------+----------+----------+----------+
| 2   | 18,121 | 17,843   | 278      | 116,670  | 114,754  | 1,916    |
| 546 |        |          |          |          |          |          |
+-----+--------+----------+----------+----------+----------+----------+
| 2   | 19,685 | 19,029   | 656      | 125,579  | 122,024  | 3,555    |
| 547 |        |          |          |          |          |          |
+-----+--------+----------+----------+----------+----------+----------+
| 2   | 20,994 | 20,295   | 699      | 134,031  | 130,232  | 3,799    |
| 548 |        |          |          |          |          |          |
+-----+--------+----------+----------+----------+----------+----------+
| 2   | 22,394 | 21,648   | 746      | 143,051  | 139,000  | 4,051    |
| 549 |        |          |          |          |          |          |
+-----+--------+----------+----------+----------+----------+----------+
| 2   | 23,814 | 23,020   | 794      | 152,147  | 147,835  | 4,312    |
| 550 |        |          |          |          |          |          |
+-----+--------+----------+----------+----------+----------+----------+
| 2   | 25,293 | 24,450   | 843      | 161,642  | 157,064  | 4,578    |
| 551 |        |          |          |          |          |          |
+-----+--------+----------+----------+----------+----------+----------+
| 2   | 27,043 | 26,143   | 900      | 172,908  | 168,004  | 4,904    |
| 552 |        |          |          |          |          |          |
+-----+--------+----------+----------+----------+----------+----------+
| 2   | 28,666 | 27,711   | 955      | 183,282  | 178,079  | 5,203    |
| 553 |        |          |          |          |          |          |
+-----+--------+----------+----------+----------+----------+----------+
| 2   | 30,331 | 29,321   | 1,010    | 193,949  | 188,446  | 5,503    |
| 554 |        |          |          |          |          |          |
+-----+--------+----------+----------+----------+----------+----------+
| 2   | 32,081 | 31,014   | 1,067    | 205,198  | 199,378  | 5,820    |
| 555 |        |          |          |          |          |          |
+-----+--------+----------+----------+----------+----------+----------+
| 2   | 33,971 | 32,842   | 1,129    | 217,305  | 211,146  | 6,159    |
| 556 |        |          |          |          |          |          |
+-----+--------+----------+----------+----------+----------+----------+
| 2   | 35,938 | 34,743   | 1,195    | 229,952  | 223,437  | 6,515    |
| 557 |        |          |          |          |          |          |
+-----+--------+----------+----------+----------+----------+----------+
| 2   | 38,019 | 36,754   | 1,265    | 243,266  | 236,364  | 6,902    |
| 558 |        |          |          |          |          |          |
+-----+--------+----------+----------+----------+----------+----------+

 

3.4.8 กำลังผลิตไฟฟ้าสำรอง

กำลังการผลิตไฟฟ้าสำรองต่ำสุดในแต่ละปี ทั้งแผนหลัก แผนทางเลือก สรุปได้ ดังนี้

  ----------------------- ----------------------- -----------------------
  ปีงบประมาณ               กำลังผลิตไฟฟ้าสำรองต่ำสุด    
                          (%)                     

                          แผนหลัก                  แผนทางเลือก

  2546                    35.1                    35.1

  2547                    26.3                    26.3

  2548                    21.1                    21.1

  2549                    13.6^(1/)               13.6^(1/)

  2550                    13.5^(1/)               13.5^(1/)

  2551                    15.1                    15.1

  2552                    15.5                    15.5

  2553                    14.6                    14.6

  2554                    15.2                    15.2

  2555-2558               14.8-15.5               14.8-15.5
  ----------------------- ----------------------- -----------------------

1/ Loss of Load Probability (LOLP) มีค่าเท่ากับ 8.0 และ 16.1 ในปี 2549 และ
2550 ตามลำดับ ซึ่งไม่เกิน 24 ชม./วัน/ปี

3.5 ลักษณะการจัดให้ได้มาซึ่งผลิตภัณฑ์

3.5.1 กำลังการผลิตและนโยบายการผลิต

ปัจจุบัน โรงไฟฟ้าราชบุรีมีกำลังการผลิต 3,645 เมกะวัตต์
การวางแผนการผลิตกระแสไฟฟ้าเพื่อจัดส่งให้ กฟผ.
จะดำเนินการตามการสั่งการของศูนย์ควบคุมกำลังไฟฟ้าของกฟผ.
ตามสัญญาการซื้อขายไฟฟ้าระยะยาวเช่นเดียวกับสัญญาที่ กฟผ. ลงนามกับผู้ผลิตไฟฟ้าเอกชนรายอื่นๆ
ซึ่งจำนวนชั่วโมงการสั่งเดินเครื่องในแต่ละปีรวมถึงแผนการบำรุงรักษาได้ระบุไว้แล้วในสัญญา ทั้งนี้
นโยบายการผลิตจะต้องผลิตให้ได้ตามสัญญาที่ได้ทำไว้กับ กฟผ.
เพื่อรักษาเสถียรภาพความพร้อมจ่ายไฟฟ้า

  3.5.2 การจัดหาวัตถุดิบ

วัตถุดิบที่สำคัญในการผลิตกระแสไฟฟ้าคือเชื้อเพลิงและอะไหล่เครื่องจักร
เชื้อเพลิงหลักของโรงไฟฟ้าราชบุรีคือ ก๊าซธรรมชาติ ซึ่งคิดเป็นร้อยละ 99.94
ของต้นทุนเชื้อเพลิงทั้งหมดของโรงไฟฟ้าจะกระทำภายใต้สัญญาซื้อขายก๊าซระยะยาวกับ ปตท.
สำหรับอะไหล่เครื่องจักรได้ดำเนินการจัดซื้อจากตัวแทนจำหน่ายในประเทศและต่างประเทศ

 

3.6 ผลกระทบสิ่งแวดล้อม

ภายใต้เจตนารมณ์ที่จะผลิตพลังงานไฟฟ้าอย่างมีประสิทธิภาพ ปลอดภัย
ส่งผลกระทบต่อสิ่งแวดล้อมน้อยที่สุด บริษัทฯ โดยบริษัทย่อยหลัก (บริษัท ผลิตไฟฟ้าราชบุรี จำกัด)
จึงได้กำหนดนโยบายสิ่งแวดล้อมขึ้นเพื่อเป็นแนวทางให้การปฏิบัติงานด้านสิ่งแวดล้อมเกิดประสิทธิผลมากที่สุด
ซึ่งนโยบายดังกล่าวได้ถือปฏิบัติมาตั้งแต่วันที่ 9 มกราคม 2546 มีสาระสำคัญดังนี้

1.  ส่งเสริมการปลูกสร้างจิตสำนึกให้ผู้ปฏิบัติงานได้เกิดความรู้
    และความเข้าใจถึงบทบาทอันสำคัญที่มีต่อการดูแลสิ่งแวดล้อม

2.  ปฏิบัติตามกฎหมาย ระเบียบ คำสั่ง ด้านสิ่งแวดล้อมของประเทศไทย
    ตลอดจนข้อบังคับของท้องถิ่นที่เกี่ยวข้อง

3.  ปฏิบัติตามมาตรการในการป้องกันมลภาวะที่เกิดจากกระบวนการผลิตและกิจกรรมอื่น ๆ
    ที่อาจก่อให้เกิดผลกระทบต่อสิ่งแวดล้อมอย่างเป็นระบบ
    และปรับปรุงผลการดำเนินงานอย่างต่อเนื่อง

4.  ให้มีการใช้ทรัพยากรให้เกิดประโยชน์สูงสุด พร้อมทั้งอนุรักษ์พลังงานและสิ่งแวดล้อม

นอกจากนี้ บริษัทฯ
ยังได้ปฏิบัติตามพันธะที่มีต่อรายงานการวิเคราะห์ผลกระทบสิ่งแวดล้อมอย่างเคร่งครัด
โดยมีการติดตามตรวจสอบคุณภาพสิ่งแวดล้อม
และรายงานผลการตรวจสอบดังกล่าวแก่หน่วยงานที่เกี่ยวข้อง

การติดตามตรวจสอบคุณภาพสิ่งแวดล้อมของโรงไฟฟ้าราชบุรีได้กระทำอย่างต่อเนื่องโดยมีการตรวจวัดด้วยเครื่องมือที่ทันสมัย
ได้แก่ คุณภาพอากาศจะมีการตรวจวัดและบันทึกค่ามลสารที่ปล่อยออกจากปล่องทุก 15 นาที
คุณภาพน้ำที่ระบายจากโรงไฟฟ้าทำการตรวจวัดด้วยระบบอัตโนมัติอย่างต่อเนื่องตลอด 24 ชั่วโมง
คุณภาพน้ำในแหล่งน้ำธรรมชาติทำการตรวจวัดทุก 4 เดือน และระดับเสียงทำการตรวจวัดทุก 3
เดือน
ซึ่งผลจากการตรวจวัดคุณภาพสิ่งแวดล้อมจะถูกจัดทำเป็นรายงานเสนอต่อสำนักงานนโยบายและแผนทรัพยากรธรรมชาติและสิ่งแวดล้อมทุก
6 เดือน ตามเงื่อนไขของรายงานการวิเคราะห์ผลกระทบสิ่งแวดล้อม นอกจากนี้
ยังจัดทำรายงานส่งให้กับสำนักงานสิ่งแวดล้อมภาคที่ 8 (ราชบุรี)
สำนักงานทรัพยากรธรรมชาติและสิ่งแวดล้อมจังหวัดราชบุรี อุตสาหกรรมจังหวัดราชบุรี
และนายแพทย์สาธารณสุขจังหวัดราชบุรี เป็นประจำทุกเดือน และในทุก 6
เดือนจะจัดทำรายงานสรุปผลการติดตามตรวจสอบคุณภาพสิ่งแวดล้อมให้กับหน่วยงานที่เกี่ยวข้องทั้งหมดอีก
28 หน่วยงาน

ในปี 2546 โรงไฟฟ้าราชบุรีได้นำระบบการจัดการสิ่งแวดล้อมตามมาตรฐาน ISO14001
มาใช้ในการจัดการสิ่งแวดล้อมของโรงไฟฟ้า โดยเมื่อวันที่ 31 กรกฎาคม 2546 บริษัท Det
Norske Veritas (Thailand) จำกัด
ได้ให้การรับรองระบบการจัดการด้านสิ่งแวดล้อมตามมาตรฐาน ISO14001 ของโรงไฟฟ้าราชบุรี
ซึ่งหมายความว่า โรงไฟฟ้าพลังความร้อนทั้ง 2 เครื่อง และโรง ไฟฟ้าพลังความร้อนร่วมทั้ง 3
ชุดมีระบบการจัดการสิ่งแวดล้อมที่ได้มาตรฐานเป็นที่ยอมรับในระดับสากล

นอกจากนี้ บริษัทฯ ยังได้ปลูกฝังจิตสำนึกเรื่องการดูแลรักษาสิ่งแวดล้อมแก่พนักงานในองค์กรทุกระดับ
และจัดให้มีการสื่อสารระหว่างบริษัท และผู้มีส่วนได้ส่วนเสียโดยเปิดเผยข้อมูลด้านสิ่งแวดล้อมแก่
สาธารณชนอย่างถูกต้อง
ด้วยการติดตั้งจอแสดงค่ามลสารจากกระบวนการผลิตไฟฟ้าที่บริเวณด้านหน้าของโรงไฟฟ้า
เพื่อให้ประชาชนที่สัญจรไปมาได้ทราบอย่างทันท่วงที
และเป็นการยืนยันถึงเจตนารมณ์ที่ต้องการรับผิดชอบต่อสิ่งแวดล้อมและสังคมอย่างแท้จริง

การดำเนินการเพื่อลดผลกระทบสิ่งแวดล้อม

จากการดำเนินการผลิตไฟฟ้าในเชิงพาณิชย์ ตั้งแต่ ตุลาคม ปี 2543 เป็นต้นมานั้น
ยังไม่ปรากฏว่าเกิดความเสียหายต่อสิ่งแวดล้อมหรือเกิดการร้องเรียนจากชุมชนแต่ได้มีการจัดทำแผนการติดตามตรวจสอบคุณภาพสิ่งแวดล้อม
เพื่อศึกษาถึงผลกระทบที่อาจเกิดต่อสิ่งแวดล้อม ดังนี้

[TABLE]

หมายเหตุ : √ หมายถึง กิจกรรมที่ดำเนินการในรอบปี

CEMS : Continuous Emission Monitoring System

AQMS : Ambient Air Quality Monitoring System

สรุปรายการค่าใช้จ่ายเพื่อป้องกันผลกระทบต่อสิ่งแวดล้อมในช่วงปี 2543 – ปี 2546

+---------------------------------------------------+------------------+
| รายการ                                            | ค่าใช้จ่าย (ล้านบาท) |
+---------------------------------------------------+------------------+
| 1. งานกำจัดกากของเสีย (โรงเก็บขยะ)                   | 0.96             |
+---------------------------------------------------+------------------+
| 2. จัดทำพื้นที่สีเขียวและงบบำรุงรักษา                      | 13.30            |
+---------------------------------------------------+------------------+
| 3. ค่าใช้จ่ายในการกำจัดกากของเสีย                      | 1.11             |
+---------------------------------------------------+------------------+
| 4. งานติดตามตรวจสอบคุณภาพสิ่งแวดล้อม                   | 7.10             |
+---------------------------------------------------+------------------+
| 5. ค่าทุ่นดักน้ำมัน                                     | 0.03             |
+---------------------------------------------------+------------------+
| 6.                                                | 4.64             |
| งานจัดการด้านสิ่งแวด                                  |                  |
| ล้อมเพื่อเตรียมการขอใบรับรองมาตรฐานด้านการจัดการสิ่งแวดล้อม |                  |
| ISO 14001                                         |                  |
+---------------------------------------------------+------------------+
| 7. งานจัดการด้านสิงแวดล้อมตามข้อเสนอคณะกรรมการสิ่งแวดล้อม | 0.13             |
+---------------------------------------------------+------------------+
| 8.                                                | 0.07             |
| งานศึกษาการกระจายตัวของโรงงานอุตสาหกรรมกับความเป็นกรด  |                  |
| ของน้ำฝน                                           |                  |
+---------------------------------------------------+------------------+
| 9. งานปรับปรุงพื้นที่บริเวณบ่อยิปซั่ม                        | 0.33             |
+---------------------------------------------------+------------------+
| รวมเป็นเงิน                                         | 27.67            |
+---------------------------------------------------+------------------+

นอกจากนี้ในปี 2547 ยังได้ตั้งงบประมาณเพื่อป้องกันผลกระทบต่อสิ่งแวดล้อมดังนี้

+---------------------------------------------------+------------------+
| รายการ                                            | ค่าใช้จ่าย (ล้านบาท) |
+---------------------------------------------------+------------------+
| 1. งานติดตามตรวจสอบคุณภาพสิ่งแวดล้อม โดยฝ่ายสิ่งแวดล้อม    | 4.00             |
| กฟผ.                                              |                  |
+---------------------------------------------------+------------------+
| 2. Hydro Test ท่อบรรจุก๊าซทนความดัน                   | 2.02             |
+---------------------------------------------------+------------------+
| 3. ค่ารักษาระบบการจัดการสิ่งแวดล้อม (ISO 14001)         | 0.40             |
+---------------------------------------------------+------------------+
| 4. โครงการศึกษาการกระจายตัวของโรงงานอุตสาหกรรม       | 0.05             |
+---------------------------------------------------+------------------+
| 5. งานตรวจวิเคราะห์น้ำและสิ่งมีชีวิตที่ผิดปกติในโรงไฟฟ้า       | 0.03             |
+---------------------------------------------------+------------------+
| 6. งานตรวจวิเคราะห์น้ำดื่มจากตู้ทำน้ำเย็น                  | 0.01             |
+---------------------------------------------------+------------------+
| 7. งานปรับสภาพแวดล้อมบริเวณจุดเก็บตัวอย่างน้ำ /รอบๆ AAQM  | 0.01             |
+---------------------------------------------------+------------------+
| 8. แนวกันเสียง                                      | 0.30             |
+---------------------------------------------------+------------------+
| 9. ค่ากำจัดตะกอนเหลวและตะกอน                        | 0.54             |
+---------------------------------------------------+------------------+
| 10. ค่ากำจัดยิมซั่ม                                    | 0.60             |
+---------------------------------------------------+------------------+
| 11. ค่ากำจัดฉนวนความร้อน                             | 0.15             |
+---------------------------------------------------+------------------+
| 12. ค่ากำจัดกากน้ำมัน                                 | 0.15             |
+---------------------------------------------------+------------------+
| 13. สารเคมีที่ใช้แล้ว                                  | 0.06             |
+---------------------------------------------------+------------------+
| รวมเป็นเงิน                                         | 8.32             |
+---------------------------------------------------+------------------+

3) ผลการปฏิบัติจริงเมื่อเทียบกับข้อกำหนดตามกฎหมาย

ผลการติดตามตรวจวัดเพื่อป้องกันผลกระทบต่อสิ่งแวดล้อมของโรงไฟฟ้าราชบุรีนั้น
ได้ดำเนินการมาอย่างต่อเนื่อง และได้ปฏิบัติตามกฎหมายกำหนด
โดยเฉพาะการติดตามตรวจวัดคุณภาพสิ่งแวดล้อม ซึ่งผลการตรวจวัดค่าต่าง ๆ
อยู่ในเกณฑ์ที่ต่ำกว่าที่กฎหมายกำหนดไว้

4) ข้อพิพาทหรือการถูกฟ้องร้องเกี่ยวกับสิ่งแวดล้อม และแนวทางแก้ไข

โรงไฟฟ้าราชบุรี มีที่ตั้งติดกับบริเวณพื้นที่เกษตรกรรมโดยรอบ
แต่ไม่มีข้อพิพาทจากกรณีถูกฟ้องร้องเกี่ยวกับปัญหาด้านสิ่งแวดล้อมจากชุมชนรอบ ๆ โรงไฟฟ้า
เนื่องจากใช้วิธีการสื่อสารข้อมูลสู่ชุมชน และผู้นำท้องถิ่นอย่างต่อเนื่อง
ทำให้ข่าวสารการดำเนินงานของโรงไฟฟ้ากระจายเข้าสู่ชุมชน
ทำให้ชุมชนได้รับข้อมูลที่ถูกต้องและให้การยอมรับ ในกรณีหากเกิดข้อพิพาทกับชุมชนและสังคม
โรงไฟฟ้าราชบุรีได้สร้างระบบการรับเรื่องร้องเรียน
ตลอดจนแผนเตรียมการรับเหตุฉุกเฉินกรณีเกิดการชุมนุมประท้วง
ซึ่งได้จัดเตรียมไว้อย่างเป็นระบบแล้ว

  3.7 งานด้านสังคม

ด้วยตระหนักว่าความรับผิดชอบต่อสังคมเป็นปัจจัยสำคัญที่จะผลักดันให้บริษัทเติบโตอย่างมั่นคงและยั่งยืน
บริษัทฯ จึงได้ริเริ่มโครงการศึกษาและจัดทำแผนพัฒนาคุณภาพชีวิตชุมชนรอบโรงไฟฟ้าราชบุรี
และมอบหมายให้สมาคมพัฒนาประชากรและชุมชนเป็นผู้ดำเนินงาน
โดยมุ่งหวังให้ประชาชนรอบโรงไฟฟ้าราชบุรีมีคุณภาพชีวิตที่ดีขึ้น
เป็นชุมชนที่เข้มแข็งและยั่งยืนในระยะยาว

ปีที่ผ่านมา การดำเนินโครงการอยู่ในขั้นแรก คือ
การศึกษาข้อมูลพื้นฐานของหมู่บ้านรอบโรงไฟฟ้าราชบุรี ซึ่งครอบคลุมพื้นที่ 3 อำเภอ 8 ตำบล รวม
72 หมู่บ้านในจังหวัดราชบุรี ได้แก่ ตำบลพิกุลทอง สามเรือน ท่าราบ และบางป่า
ในพื้นที่อำเภอเมือง ตำบลบ้านไร่ และแพงพวย ในอำเภอดำเนินสะดวก ตำบลบ้านสิงห์
และดอนทราย ในอำเภอโพธาราม รวมทั้งการรับฟังความคิดเห็นของประชาชน ผู้เกี่ยวข้อง
เพื่อทราบแนวคิด ทัศนคติ
และความต้องการเกี่ยวกับการพัฒนาคุณภาพชีวิตของประชาชนในพื้นที่เป้าหมาย
ซึ่งผลจากการศึกษานี้จะนำไปสู่การจัดทำแผนงานและแนวทางการดำเนินการพัฒนาคุณภาพชีวิตที่สอดคล้อง
เหมาะสมกับวิถีชีวิตของประชาชนในพื้นที่อย่างแท้จริง

ในรอบปีที่ผ่านมา กลุ่มบริษัทฯ ให้การสนับสนุนและช่วยเหลือสังคมในด้านต่าง ๆ อย่างต่อเนื่อง บนเจตนารมณ์ที่จะตอบแทนแก่สังคมและชุมชนที่ให้การสนับสนุนการดำเนินงานของบริษัทฯ และในฐานะเพื่อนบ้านที่ดีต่อกัน ทั้งนี้ บริษัทฯ ได้สนับสนุนและช่วยเหลือในด้านการศึกษา เยาวชน ศาสนา กีฬา วัฒนธรรมประเพณี สุขอนามัย สาธารณสุข เกษตรกรรม อย่างต่อเนื่อง โดยมีกิจกรรมที่สำคัญ ดังนี้ 

โครงการโรงไฟฟ้าราชบุรีสัญจรพาน้องท่องโลกวิทยาศาสตร์และเทคโนโลยี 

1)  โครงการค่ายเยาวชนการ์ตูน “วาดฝันเติมสีที่โรงไฟฟ้าราชบุรี”

2)  โครงการผ้าป่าช่วยชาติกับหลวงตามหาบัว

3)  โครงการเสริมสร้างการเรียนรู้จากโรงเรียนสู่โรงไฟฟ้า

4)  การสนับสนุนโครงการห้องเรียนสีเขียว

5)  การสนับสนุนการแข่งขันกีฬาแห่งชาติครั้งที่ 34 ซึ่งจะจัดขึ้นในปี 2547 ที่จังหวัดราชบุรี

6)  โครงการอบรมเทคนิคการผลิตปุ๋ยชีวภาพ

7)  โครงการหน่วยแพทย์เคลื่อนที่และทันตกรรม

8)  การสนับสนุนโครงการการเรียนรู้วิทยาศาสตร์นอกห้องเรียนด้วยพิพิธภัณฑ์วิทยาศาสตร์

3.8 สิทธิหรือข้อจำกัดในการประกอบธุรกิจ

3.8.1 การส่งเสริมการลงทุน

ตามที่ บริษัท ผลิตไฟฟ้าราชบุรี จำกัด
ได้ยื่นคำขอรับการส่งเสริมการลงทุนจากสำนักงานคณะกรรมการส่งเสริมการลงทุน
โดยขอรับสิทธิประโยชน์เช่นเดียวกับที่ผู้ผลิตไฟฟ้าเอกชนรายใหญ่ได้รับนั้น
คณะกรรมการส่งเสริมการลงทุนได้พิจารณาเมื่อวันที่ 22 กันยายน 2543 มีมติอนุมัติให้บริษัท
ผลิตไฟฟ้าราชบุรี จำกัด ได้รับสิทธิประโยชน์ตามที่ร้องขอ เป็นจำนวน 2 ฉบับ คือ
สิทธิประโยชน์สำหรับโรงไฟฟ้าพลังความร้อน 1 ฉบับ
และสิทธิประโยชน์สำหรับโรงไฟฟ้าพลังความร้อนร่วม 1 ฉบับ
ซึ่งทั้งสองฉบับจะมีสิทธิประโยชน์เช่นเดียวกันดังนี้

1)  การอนุญาตให้นำคนต่างด้าวซึ่งเป็นช่างฝีมือผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2)  การอนุญาตให้คนต่างด้าวซึ่งเป็นช่างฝีมือผู้ชำนาญการที่ได้รับอนุญาตให้อยู่ในราชอาณาจักรตามข้อ
    1
    ได้รับอนุญาตทำงานเฉพาะตำแหน่งหน้าที่การทำงานที่คณะกรรมการพิจารณาให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร

3)  การอนุญาตให้ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

4)  การอนุญาตให้ได้รับการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปีนับแต่วันที่เริ่มมีรายได้จากการประกอบการ
    (โรงไฟฟ้าพลังความร้อนเริ่มมีรายได้ตั้งแต่วันที่ 31 ตุลาคม 2543 ดังนั้น
    สิทธิประโยชน์จะเริ่มนับ ตั้งแต่วันที่ 31 ตุลาคม 2543 ไปอีก 8 ปี
    สำหรับโรงไฟฟ้าพลังความร้อนร่วมจะเริ่มมีรายได้ตั้งแต่วันที่ 18 เมษายน 2545 ดังนั้น
    สิทธิประโยชน์จะเริ่มนับตั้งแต่วันที่ 18 เมษายน 2545 ไปอีก 8 ปี)

5)  การอนุญาตให้ได้รับการยกเว้นไม่ต้องนำเงินปันผลจากกิจการที่ได้รับการส่งเสริมการลงทุนซึ่งได้รับการยกเว้นภาษีเงินได้นิติบุคคลตามข้อ
    4 ไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคลนั้น

6)  การอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

3.8.2 ข้อจำกัดในการประกอบธุรกิจ

เนื่องจากบริษัทฯ ได้จัดตั้งขึ้นเป็นรูปบริษัทซึ่งสามารถประกอบกิจการใดๆ
ภายใต้กฎหมายไทยโดยไม่มีข้อจำกัดในการประกอบธุรกิจ
เว้นแต่การขายกระแสไฟฟ้าตามสัญญาซื้อขายไฟฟ้าระบุให้ บริษัท ผลิตไฟฟ้าราชบุรี จำกัด
จะต้องดำเนินการขายไฟฟ้าให้แก่ กฟผ. แต่เพียงผู้เดียว
ไม่สามารถดำเนินการขายไฟฟ้าให้แก่ผู้ใช้ไฟฟ้าโดยตรงได้
ตราบใดที่สัญญาซื้อขายไฟฟ้ายังมีผลบังคับใช้แก่บริษัท ผลิตไฟฟ้าราชบุรี จำกัด